V Bratislave dňa 11.02.2020

Vec

**Odpoveď na žiadosť o vysvetlenie dokumentov k verejnému obstarávaniu**

Verejnému obstarávateľovi Ministerstvo zahraničných vecí a európskych záležitostí Slovenskej republiky (ďalej len „verejný obstarávateľ“) vo verejnom obstarávaní na predmet zákazky „Podpora prevádzky a služby rozvoja informačného systému Elektronických služieb MZVEZ SR“ ktoré bolo vyhlásené v Úradnom vestníku EÚ dňa 08.02.2021 pod číslom 2021/S 026-064471 a  vo Vestníku verejného obstarávania č. 42/2021 dňa 09.02.2021 pod značkou 11959-MUS, bol dňa 22.02.2020 od jedného z hospodárskych subjektov doručený prostredníctvom systému JOSEPHINE dokument označený ako „Žiadosť o vysvetlenie súťažných podkladov .“

Predmetom tohto dokumentu je nasledovná v procese verejného obstarávania **otázka č. 2:** „Vážený verejný obstarávateľ, žiadame o bližšiu špecifikáciu formy predkladaných dokumentov k zákazke "Podpora prevádzky a služby rozvoja informačného systému Elektronických služieb MZVEZ SR". V súťažných podkladoch k zákazke nie je presne špecifikované v akej forme žiada Verejný obstarávateľ predložiť jednotlivé potvrdenia, doklady a iné dokumenty tvoriace ponuku. V zmysle toho žiadame o vyjadrenie, či bude Verejný obstarávateľ akceptovať, aby potvrdenia, doklady a iné dokumenty tvoriace ponuku boli predložené Verejnému obstarávateľovi v elektronickej podobe ako jednoduché skeny originálov alebo ich úradne osvedčených kópií - t.j. dokumenty a doklady, ktoré tvoria ponuku uchádzača a ktoré neboli pôvodne vyhotovené v elektronickej forme, ale v listinnej, sa budú predkladať naskenované vo formáte .pdf.“

**Odpoveď verejného obstarávateľa na** **otázku č. 2**:

Áno, verejný obstarávateľ bude akceptovať aby potvrdenia, doklady a iné dokumenty tvoriace ponuku boli predložené v elektronickej podobe ako jednoduché skeny originálov alebo ich úradne osvedčených kópií - t. j. dokumenty a doklady, ktoré tvoria ponuku uchádzača a ktoré neboli pôvodne vyhotovené v elektronickej forme, ale v listinnej, sa môžu predkladať naskenované vo formáte.pdf. V bode 14.1 súťažných podkladov je uvedené, že ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní.

Verejný obstarávateľ zároveň poukazuje na bod VI. 3 „Doplňujúce informácie“ oznámenia o vyhlásení verejného obstarávania zverejneného vo Vestníku VO č. 42/2021 zo dňa 09.02.2021 pod zn. 11959 - MUS, kde je uvedené, že pri predkladaní konkrétnych dokladov na preukázanie splnenia podmienok účasti, je záujemca povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť žiadosti o účasť.

S pozdravom

Mgr. Ing. Adriana GAJDOŠOVÁ, v.r.

riaditeľka odboru